हियर विगो

हियर विगो यक वेब नक्सा रे पथ प्रदर्शक सेवा हो जैलाई हियरले सञ्चालन अद्दय अद्दछ। मूलतः यैलाई पैला नोकियाले हियर नक्साको रूप माइ विकास गरेको थ्यो। नक्सा सफ्टवेयर अनुप्रयोग पैलो पटक विण्डोज फोन खिलाइ रे विश्वव्यापी वेब माइ सन् २०१३ नोकिया नक्साको नयाँ संस्करण सहित सार्वजनिक गरिया थ्यो। हियर नक्साको अनुप्रयोग १० डिसेम्बर २०१४ माइ एण्ड्रोइड रे ११ मार्च २०१५ माइ आइओएस माइ सार्वजनिक गरिया थ्यो। यसको नाम नोकिया नक्सा बठेइ हियर विगो माइ जुलाई २०१६ माइ परिवर्तन गरिया थ्यो।

हियरद्वारा प्रदान गरिया आँकडा माइ, उपग्रह दृश्य, ट्राफिक आँकडा, रे अन्य स्थान सम्बन्धित सेवाअन पर्दछन्। नक्साअन दुई-तीन मैनाको अन्तराल माइ अद्यावधिक गरिन्छन्।

समर रेखा रे उपलब्धता
नोकिया/ओभिआई नक्सा
सन् २००६ माइ, नोकियाले वेब नक्सा सेवा सफ्टवेयर स्मार्ट२गोको साथ बर्लिन माइ आधारित गेट५ नामक कम्पनीको खरिद अर्‍या थ्यो। फेब्रुअरी २००७ माइ, नोकियाले स्मार्ट२गो एस६० स्याम्बियन मञ्च रे विण्डोज मोबाइल ५.० माइ निशुल्क रूप माइ उपलब्ध हुन्या कुरणीको घोषण अर्‍या थ्यो। यो पैलै देखिनै उपकरणअन माइ उपलब्ध हुन्या (जस्तै नोकिया एन९५), जै माइ विश्वव्यापी स्थान निर्धारण प्रणाली प्रविधिको सुविधा लै रहने बताइया थ्यो। अगष्ट २००७ माइ, स्मार्ट२गो अनुप्रयोग ओभिआई नक्साको रूप माइ पुनर्निर्माण गरिया थ्यो जुन चाहिँ एस६० को तेस्रो संस्करण उपकरणअन माइ सार्वजनिक गरिया थ्यो। यक मैना पछा, नोकियाले नेभटेक नामक अङ्कीय नक्सा प्रणाली प्रदायक खरिद अर्‍या थ्यो।

ओभिआई नक्साको २.० संस्करण सार्वजनिक परिक्षण संस्करण फेब्रुअरी २००८ माइ गरिया थ्यो भने मे मैना माइ निस्कासन गरिया थ्यो। ३.० संस्करण  जुलाई  २००९ माइ सार्वजनिक गरिया थ्यो।

पथ प्रदर्शन रे ट्राफिक जानकारी वास्तविक रूपमु माइ दर्ताको आवश्यकता पर्दथ्यो तर जनवरी २०१० माइ नोकियाले सेवा नि:शुल्क रूप माइ प्रदान गरिने घोषण गरेको थ्यो। २०११ माइ, यसको नाउँ नोकिया नक्सा माइ परिवर्तन गरिया थ्यो। नोभेम्बर २०११ माइ, यैलाई नोकिया लुमिया माइ सार्वजनिक गरिया थ्यो रे उपकरण माइ पुन निर्धारित रूप माइ रह्या थ्यो। नोकिया एन९०० रे एन९ खिलाइ लै छुट्टाछुट्टै संस्करणअन बनाइया थ्यो।

 नोकिया नक्सा 
नोभेम्बर २०१२ माइ, नोकियाले, नोकिया नक्सालाई हियर नक्सा माइ पुनर्गठन अर्‍या थ्यो। पुनर्गठित संस्करण पैला आइओएस रे पछा फेब्रुअरी २०१३ माइ सप्पै विण्डोड फोन ८ उपकरणअन खिलाइ सार्वजनिक गरिया थ्यो।
यो नोकिया आसाको मञ्च रे फायरफक्स ओएस माइ लै सार्वजनिक गरिया थ्यो। तथापि स्याम्बियन रे सेरिज ४० का संस्करणअन माइ भण्या पुरानै नामको प्रयोग गरिया थ्यो।

 सन्दर्भ सामग्रीअन 

 बाइल्ला सूत्रअन 

श्रेणी:एण्ड्रोइड (सञ्चालन प्रणाली) सफ्टवेयर
श्रेणी:आइओएस सफ्टवेयर
श्रेणी:नोकियाका सेवाअन
श्रेणी:वेब नक्सा
श्रेणी:विण्डोज फोन सफ्टवेयर
श्रेणी:विकिथन-१ माइ बनाइया वा सुधारिया लेखअन